Долбоор

**КЫРГЫЗ РЕСПУБЛИКАСЫНЫН ӨКМӨТҮНҮН ТОКТОМУ**

**“Кыргыз Республикасынын лицензиялык-уруксат берүү тутуму тармагындагы айрым мыйзам актыларына өзгөртүүлөрдү киргизүү жөнүндө" Кыргыз Республикасынын Мыйзам долбоору тууралуу**

Кыргыз Республикасынын [Конституциясынын](http://cbd.minjust.gov.kg/act/view/ru-ru/202913?cl=ky-kg) [79-беренесине](http://cbd.minjust.gov.kg/act/view/ru-ru/12835/20?cl=ky-kg&mode=tekst#unknown)  ылайык Кыргыз Республикасынын Өкмөтү токтом кылат:

1. "Кыргыз Республикасынын лицензиялык-уруксат берүү тутумутармагындагы айрым мыйзам актыларына өзгөртүүлөрдү киргизүү жөнүндө" Кыргыз Республикасынын Мыйзам [долбоору](http://cbd.minjust.gov.kg/act/view/ru-ru/12835/20?cl=ky-kg#p1) жактырылсын.

2. Аталган Мыйзамдын долбоору Кыргыз Республикасынын Жогорку Кеңешинин кароосуна жиберилсин.

3. Кыргыз Республикасынын Экономика министринин орун басары аталган мыйзамдын долбоору Кыргыз Республикасынын Жогорку Кеңешинде каралганда Кыргыз Республикасынын Өкмөтүнүн расмий өкүлү болуп дайындалсын.

**Премьер-министр М.Д. Абылгазиев**

Министр\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_С.Т. Муканбетов “\_\_\_\_\_” \_\_\_\_\_\_\_\_\_2020-ж.

Укуктук колдоо жана экспертиза башкармалыгынын начальниги \_\_\_\_\_\_\_\_М.М Жуманова

“\_\_\_”\_\_\_\_\_\_\_\_\_\_\_\_\_ 2020-ж.

**“Кыргыз Республикасынын лицензиялык-уруксат берүү тутуму тармагындагы айрым мыйзам актыларына өзгөртүүлөрдү киргизүү жөнүндө" Кыргыз Республикасынын Өкмөтүнүн токтом долбооруна негиздеме-маалымкат**

1. **Максаты жана милдеттери**

Кыргыз Республикасынын Өкмөтүнүн токтом долбоору менен Кыргыз Республикасынын лицензиялык-уруксат берүү системасын оптималдаштыруу жана либералдаштыруу максатында иштелип чыккан Кыргыз Республикасынын Мыйзам долбоорун жактыруу сунушталат.

1. **Баяндоочу бөлүк**

Кыргыз Республикасынын Конституциясына, "Кыргыз Республикасынын ченемдик укуктук актылары жөнүндө" Кыргыз Республикасынын Мыйзамына ылайык, Министрлик тарабынан “Кыргыз Республикасынын лицензиялык-уруксат берүү тутуму тармагындагы айрым мыйзам актыларына өзгөртүүлөрдү киргизүү жөнүндө”Кыргыз Республикасынын Өкмөтүнүн токтом долбоору иштелип чыккан.

Кыргыз Республикасынын Конституциясынын 79-беренесине ылайык Кыргыз Республикасынын Өкмөтү мыйзам чыгарууга демилге көтөрүү укугуна ээ. Ушуга байланыштуу Кыргыз Республикасынын Өкмөтүнүн аталган токтом долбоору менен Мыйзам долбоорду Кыргыз Республикасынын Жогорку Кеңешине жөнөтүү үчүн “Кыргыз Республикасынын лицензиялык-уруксат берүү тутуму тармагындагы айрым мыйзам актыларына өзгөртүүлөрдү киргизүү жөнүндө”Кыргыз Республикасынын Мыйзам долбоорун жактыруу сунушталууда.

Аталган мыйзам долбоору Кыргыз Республикасынын Жогорку Кеңешинде каралып жатканда Кыргыз Республикасынын Өкмөтүнүн расмий өкүлү кылыпКыргыз Республикасынын Экономика министринин орун басарын дайындоо сунушталууда.

Жогоруда баяндалгандарга байланыштуу “Кыргыз Республикасынын лицензиялык-уруксат берүү тутуму тармагындагы айрым мыйзам актыларына өзгөртүүлөрдү киргизүү жөнүндө" Кыргыз Республикасынын Мыйзам долбоору тууралуу” Кыргыз Республикасынын Өкмөтүнүн токтом долбоору кароого киргизилет.

1. Мүмкүн болгон социалдык, экономикалык, укуктук, укук коргоочулук, гендердик, экологиялык, коррупциялык натыйжалардын божомолдору

Бул токтом долбоорун кабыл алууда социалдык, экономикалык, укуктук, укук коргоочулук, гендердик, экологиялык, коррупциялык терс натыйжаларга алып келбейт.

1. **Долбоордун колдонуудагы мыйзамдарга шайкештигин талдоо**

Сунушталган долбоор колдонуудагы мыйзамдардын ченемдерине, ошондой эле Кыргыз Республикасы катышуучу болуп саналган, белгиленген тартипте күчүнө кирген эл аралык келишимдерге карама-каршы келбейт.

1. **Каржылоо зарылдыгы жөнүндө маалымат**

 Кыргыз Республикасынын Өкмөтүнүн ушул долбоорун кабыл алуу республикалык бюджеттен кошумча финансылык чыгымдарды тартпайт.

**6. Коомдук талкуулоонун жыйынтыктары жөнүндө маалымат**

Коомдук талкуулоону камсыздоо жана “Кыргыз Республикасынын ченемдик укуктук актылар жөнүндө” Кыргыз Республикасынын Мыйзамынын 22-беренесин ишке ашыруу максатында ушул долбоор Кыргыз Республикасынын Өкмөтүнүн расмий сайтында жайгаштырууга жөнөтүлгөн.

**7. Жөнгө салуучу таасирин талдоо** **жөнүндө маалымат**

Кыргыз Республикасынын Өкмөтүнүн 2014-жылдын 30-сентябрындагы №559 токтому менен бекитилген Методикага ылайык сунушталып жаткан долбоордун жөнгө салуучу таасирине талдоо жүргүзүлүүдө.

Жогоруда баяндалгандарга байланыштуу “Кыргыз Республикасынын лицензиялык-уруксат берүү тутуму тармагындагы айрым мыйзам актыларына өзгөртүүлөрдү киргизүү жөнүндө" Кыргыз Республикасынын Мыйзам долбоору тууралуу” Кыргыз Республикасынын Өкмөтүнүн токтом долбоору кароого киргизилүүдө.

**Министр С.Т.Муканбетов**